Johann Wolfgang Döbereiner
Store norske leksikon,Realfag,Kjemi,Kjemi,Kjemikere
Johann Wolfgang Döbereiner var en tysk kjemiker. Han var professor i kjemi og farmasi ved universitetet i Jena fra 1810 til sin død.
Döbereiner oppdaget den katalytiske virkning av platina på reaksjonen mellom hydrogengass og oksygengass, og brukte det til konstruksjon av et fyrtøy (1823). Hydrogengassen ble fremstilt ved reaksjon mellom metallet sink og svovelsyre. Hydrogenet strømmer ut av en dyse mot fint fordelt platina der det reagerer med oksygengass i luften. Reaksjonsvarmen gjør at platinaet begynner å gløde.Döbereiners påpekte at noen grupper av tre grunnstoffene var slik at atomvekten av grunnstoffet i midten var middelverdien av atomvekten til det første og tredje grunnstoffet. Eksempler er:  litium, natrium og kalium   kalsium, strontium og barium   klor, brom og jod  Slike grupper ble kalt Döbereiners triader. De kan ses som forløper for grunnstoffenes periodesystem.Den tyske forfatteren Johann Wolfgang von Goethe fulgte Döbereiners forelesninger. Les mer i Store norske leksikon kjemiens historie periodesystemet